દાંપત્યના મધ્યાંતરે – ક્રિકેટની પરિભાષામાં કહું તો દાંપત્યની બીજી ઈનીંગમાં આવી નાજુક પરિસ્થિતિ નિર્માણ થતી હોય છે. દાંપત્યજીવનના નાટકનો પ્રથમ અંક જવાબદારી – પ્રવૃત્તિઓ અને સંઘર્ષથી ઉભરાતો હોય છે. હવે શરૂ થાય છે દાંપત્યનો – ગૃહસ્થજીવનનો નવો અધ્યાય-ઉત્તરાર્ધ. જ્યારે દાંપત્ય સંબંધને નવો આયામ આપવાનો હોય છે… હવે ખોવાયેલાંને ફરી ખોળવાના હોય છે – ફરીથી પામવાના હોય છે… ફરીથી એકત્વ સાધવાનું હોય છે.